

Yurstendæi wes Baldulf cnihten alre baldest.nu he stant on hulle & Auene bi-haldeð.hu ligeð i þan stræme stelene fisces.mid sweorde bi-georede heore sund is awemmed.heore scalen wleoteð swulc gold-faye sceldes.þer fleoteð heore spiten swulc hit spæren weoren.Þis beoð seolcuðe þing isiyen to þissen londe.swulche deor an hulle swulche fisces in wælle.
And ich wulle uaren to Aualun to uairest alre maidene.to Argante þere quene aluen swiðe sceone.& heo scal mine wunden makien alle isunde.al hal me makien mid haleweiye drenchen.And seoðe ich cumen wulle. to mine kineriche.and wunien mid Brutten mid muchelere wunne.layamon